ร้านบ้านไร่กาแฟเป็นร้านติด BTS เอกมัย ร้านใหญ่โตมีสองชั้น อยู่ตรงหัวมุมถนนเอกมัยพอดี ร้านนี้ไม่ได้มีขายแตากาแฟ แต่ยังมีอาหารไทยๆ ขายด้วย จุดเด่นของร้านคือ ทุกอย่างจะแสดงออกถึงความเป็นไทย ตั้งแต่การตกแต่ง ชื่อเมนูเครื่องดื่ม และเมนูอาหาร ร้านนี้เหมาะแก่การติดต่อพูดคุย อ่านหนังสือ หรือเป็นจุดนัดพบค่ะ ถ้าขับรถมาสามารถจอดที่ร้านได้ ปั้มตราประทับโดยทุก 50 บาทอยู่ได้ 1 ชม. ราคากาแฟ ชา น้ำหวานประมาณ 70 - 80 บาท แนะนำชาอัสสัม รสชาติคล้ายชาเย็นแต่มีกลิ่นหอมชาอัสสัม ที่เป็นเอกลักษณ์มากๆ ส่วนเมนูอาหารราคาประมาณ 100 - 300 บาท กับข้าวแต่ละอย่างจานโตจริงๆ ทานสองคนสั่ง 3 อย่างก็จุกแล้วค่ะ แนะนำไก่ผัดเม็ดมะม่วง ยำปลาดุกฟู อร่อยถูกใจค่า